## LĪGUMS Nr. LPP 2017/117

|  |  |
| --- | --- |
| **Liepājā** |  **2017.gada 11.decembrī** |

**Liepājas pilsētas pašvaldības iestādes**, **“Liepājas pilsētas Izglītības pārvalde”,** tās vadītājas Kristīnes Niedres-Latheres personā, kura rīkojas uz Nolikuma pamata (turpmāk tekstā – ***Pasūtītājs***) un **SIA firma “UPTK”** tās direktora Zigurda Kirhnera personā, kurš rīkojas uz Statūtu pamata (*turpmāk tekstā –* ***Būvnieks*)**, līdzēji saukti arī atsevišķi – Puse, kopā tekstā Puses, noslēdz šādu būvniecības darbu līgumu (*turpmāk tekstā* ***– Līgums***).

1. **Definīcijas**
	1. **Būve** ir ķermeniska lieta, kas tapusi cilvēka darbības rezultātā un ir saistīta ar pamatni (*zemi vai grunti*).
	2. **Būvobjekts** ir jaunbūve, atjaunojama, pārbūvējama vai restaurējama Būve, Būves daļa vai Būvju kopums, vai nojaucama Būve ar būvdarbu veikšanai nepieciešamo teritoriju, palīgbūvēm un būviekārtām.
	3. **Darbs** ir:
		1. visi būvdarbi, kas jāveic Būvniekam, lai saskaņā ar apstiprināto Projekta dokumentācijai uzceltu, atjaunotu vai pārbūvētu Būvi, sagatavotu to nodošanai ekspluatācijā un nodotu Pasūtītājam ar Darbu nodošanas aktu;
		2. darbi, kas nav minēti Projekta dokumentācijā vai Līguma pielikumā, bet kas ir uzskatāmi par nepieciešamiem, lai izpildītu Projekta dokumentācijā minēto un lai nodrošinātu Būves normālu funkcionēšanu bez citu darbu veikšanas, atbilstoši tiem mērķiem, kuriem Būve paredzēta, ievērojot arī tās prasības, kas Būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās Būves funkcionālo nozīmi;
		3. materiālu un iekārtu piegāde, uzstādīšana, iebūve, testēšana, ieregulēšana un palaišana;
		4. izpilddokumentācijas sagatavošana un iesniegšana Pasūtītājam;
		5. citu darbu un pasākumu veikšana, lai izpildītu Līgumā noteiktos pienākumus.
	4. **Defekts** ir jebkuras izpildītā Darba daļas neatbilstība Līguma vai normatīvo aktu prasībām, kas atklājusies Līguma izpildes vai garantijas termiņa laikā.
	5. **Autoruzraugs** ir Projekta dokumentācijas autora pārstāvis, būvspeciālists, kurš saskaņā ar noslēgto autoruzraudzības līgumu veic autoruzraudzību atbilstoši [Ministru kabineta 2014.gada 19.augusta noteikumiem Nr.500 "Vispārīgie būvnoteikumi"](http://likumi.lv/doc.php?id=269069).
	6. **Būvuzraugs** ir būvspeciālists vai būvkomersants, kurš veic Darba izpildes būvuzraudzību atbilstoši Ministru kabineta 2014.gada 19.augusta noteikumiem Nr.500 “Vispārīgie noteikumi”.
	7. **Apakšuzņēmējs** ir Būvnieka nolīgta persona vai savukārt tās nolīgta persona, kura veic būvdarbus vai sniedz pakalpojumus Līguma izpildei.
	8. **Atbildīgais būvdarbu vadītājs** ir Būvnieka norīkota sertificēta persona, kura Būvnieka vārdā vada Darba izpildi Būvobjektā.
	9. **Pasūtītāja pārstāvis** ir Liepājas pilsētas pašvaldības administrācijas darbinieks – projekta vadītājs, kurš saskaņā ar Līgumu ir norīkots pārstāvēt Pasūtītāja intereses būvniecības procesā.
	10. **Izpildīto darbu nodošanas – pieņemšanas akts ir akts Forma 2** un Pasūtītāja noteiktie darbu apjomu un izmaksu atšifrējumi.
2. **LĪGUMA PRIEKŠMETS**
	1. Pasūtītājs apmaksā, un Būvnieks apņemas veikt Darbu Būvobjektā –“**Liepājas Raiņa 6.vidusskolas ēkas atjaunošana un vides pieejamības nodrošināšana”, Ganību ielā 106, Liepājā** saskaņā ar Līgumu, atbilstoši Latvijas Republikas Būvniecības likumam un citiem Latvijas Republikā spēkā esošajiem normatīvajiem aktiem.
	2. Pasūtītājs ir veicis iepirkuma procedūru “Par tiesībām veikt būvdarbus objektā “**Liepājas Raiņa 6.vidusskolas ēkas atjaunošana un vides pieejamības nodrošināšana”, Ganību ielā 106** (*LPP 2017/117*) atbilstoši Publisko iepirkumu likumam (*turpmāk tekstā – Iepirkums*).
	3. Līguma izpildē ir saistoši šādi dokumenti:
		1. Darbu veikšanas projekts pēc tā iesniegšanas Pasūtītājam;
		2. Būvnieka iesniegtais finanšu piedāvājums Iepirkumā;
		3. SIA “Arhitekta G.Vīksnas birojs” (*reģ.Nr.* *42103000401*) izstrādātais būvprojekts “Liepājas Raiņa 6.vidusskolas ēkas atjaunošana un vides pieejamības nodrošināšana Ganību ielā 106, Liepājā” (*turpmāk tekstā – Projekta dokumentācija*);
		4. Liepājas pilsētas pašvaldības iestādes “Liepājas pilsētas Būvvalde” (*turpmāk tekstā – Būvvalde*) būvatļauja Nr. BIS/BV-4.1.-2016-4377(197/2016).
	4. Līgums tiek īstenots Darbības programmas “Izaugsme un nodarbinātība” 8.1.2.specifiskā atbalsta mērķa “Uzlabot vispārējās izglītības iestāžu mācību vidi” projekta “Liepājas vispārizglītojošo skolu modernizācija” ietvaros.
3. **VISPĀRĪGIE NOTEIKUMI**
	1. Ja vien Līgumā nav tieši paredzēts pretējais, slēdzot Līgumu, visas iepriekšējās rakstiski noslēgtās vienošanās un mutiskās vienošanās starp Pusēm par Līguma priekšmetu zaudē spēku.
	2. Puses apliecina, ka ir sniegušas patiesu un pilnīgu informāciju.
	3. Puses apstiprina, ka tās rūpīgi iepazinušās ar Līgumu un tā pielikumiem un ka visi noteikumi ir tām saprotami un pieņemami.
	4. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvo aktu noteiktajā kārtībā apliecināts tulkojums latviešu valodā.
4. **BŪVNIEKA APLIECINĀJUMI**

Parakstot Līgumu Būvnieks apliecina, ka:

* 1. Līguma summa ir pilnīgi pietiekama, lai izpildītu Pasūtītāja prasības un lai izpildītu Darbu un nodotu Būvi Pasūtītājam saskaņā ar Līgumu.
	2. Būvnieks ir apmeklējis Būvobjektu un iepazinies ar visiem apstākļiem, kas varētu ietekmēt Līguma summu un Darba izpildes termiņu, tajā skaitā iepazinies ar Darba organizēšanas iespējām.
	3. Tam ir nepieciešamās speciālās atļaujas un sertifikāti Līgumā noteiktā Darba veikšanai.
	4. Darbu nodos tikai tādiem Apakšuzņēmējiem, kuri ir saņēmuši Latvijas Republikas normatīvajos aktos noteiktās atļaujas un sertifikātus uzticētās Darba daļas veikšanai, vienlaikus uzņemoties pilnu atbildību par piesaistīto Apakšuzņēmēju darbu.
1. **LĪGUMA UN DARBA IZPILDES TERMIŅŠ**
	1. Līgums stājas spēkā ar tā parakstīšanas brīdi un Līguma attiecības atzīstamas par pabeigtām tikai pēc tam, kad Puses ir pilnībā izpildījušas savstarpējās saistības, kas izriet no Līguma noteikumiem.
	2. Būvniekam ne vēlāk kā **1 (*viena*)** mēneša laikā pēc Līguma parakstīšanas ar nodošanas – pieņemšanas aktu jāiesniedz Pasūtītājam visus dokumentus Darba uzsākšanai:
		1. civiltiesiskās atbildības obligātās apdrošināšanas polises kopiju saskaņā ar Līguma 11.2.punktu;
		2. atbildīgo būvspeciālistu profesionālās civiltiesiskās atbildības obligātās apdrošināšanas polišu apliecinātas kopija, saskaņā ar Līguma 11.2.punktu;
		3. Atbildīgā būvdarbu vadītāja un citu būvdarbu vadītāju saistību rakstus;
		4. būvdarbu žurnālu;
		5. informāciju par darba aizsardzības koordinatoru (*vārds, uzvārds, personas kods, tālruņa numurs*);
		6. darba aizsardzības koordinatora apliecības kopiju;
		7. būvniecības visu risku apdrošināšanas polisi saskaņā ar Līguma 11.3.punktu;
		8. Būvuzrauga saskaņotu Darbu veikšanas projektu atbilstoši Ministru kabineta 2014.gada 21.oktobra noteikumiem Nr.655 “Noteikumi par Latvijas būvnormatīvu LBN 310-14 ”Darbu veikšanas projekts”” un Līguma 14.sadaļai;
		9. atbilstoši Publisko iepirkuma likuma 63.panta ceturtajai daļai Būvniekam jāiesniedz būvdarbos vai pakalpojumu sniegšanā iesaistīto Apakšuzņēmēju, ja tādus plānots iesaistīt (*ieskaitot apakšuzņēmēju apakšuzņēmējus*), sarakstu, kurā norādīt Apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norādīt arī piegādātāja apakšuzņēmēju apakšuzņēmējus. Līguma izpildes laikā Būvniekam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par Apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
		10. un citu dokumentāciju, ja to paredz normatīvie akti.
	3. Būvniekam ne vēlāk kā **5 (*piecu*)** darba dienu laikā pēc Pasūtītāja paziņojuma nosūtīšanas uz Līguma 26.1.1.punktā norādīto e-pastu jāierodas pie Pasūtītāja pārstāvja, lai parakstītu Būvobjekta nodošanas – pieņemšanas aktu, ar kuru Būvnieks uzņemas atbildību par Būvobjektu. Pasūtītājs Būvobjekta nodošanas – pieņemšanas aktam pievieno Būvvaldē reģistrētu būvdarbu žurnālu, Atbildīgā būvdarbu vadītāja saistību rakstu u.c. dokumentāciju.
	4. Būvniekam Darbs jāuzsāk ne vēlāk kā **10 (*desmit*)** darba dienu laikā pēc Būvobjekta nodošanas – pieņemšanas akta parakstīšanas.
	5. Būvnieks apņemas pabeigt **Darbu** **240 (*divi simti četrdesmit*)** dienu laikā pēc Būvobjekta pieņemšanas Darba uzsākšanai ar Būvobjekta nodošanas – pieņemšanas aktu. Būvnieks pēc Darba pabeigšanas nodod Darbu Pasūtītājam ar Darba nodošanas aktu.
	6. Būvniekam pirms Darba nodošanas akta parakstīšanas Pasūtītājam jāiesniedz:
		1. gala Izpildīto darbu nodošanas – pieņemšanas akts (*Forma 2*);
		2. uzmērījuma akti, segto darbu akti, nozīmīgo konstrukciju akti;
		3. materiālu kvalitāti apliecinošie dokumenti un ražotāju izsniegtie dokumenti, pielietojamo iekārtu, materiālu apkalpošanas, apkopes un darbības aprakstus un vadības instrukcijas;
		4. institūciju atzinumi par Būves gatavību nodošanai ekspluatācijā;
		5. inženierbūvju novietojuma izpildmērījuma plānu;
		6. Būves kadastrālās uzmērīšanas lieta.
	7. Līguma 5.6.punktā noteiktie dokumenti noformējami atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība” latviešu valodā ar satura rādītāju, kurā norādīts dokumenta nosaukums, datums, lapaspuse.
	8. Pasūtītājs **15** **(*piecpadsmit*)** darba dienu laikā pēc visu normatīvajos aktos un Līguma 5.6.punktā noteikto dokumentu saņemšanas no Būvnieka un Darba nodošanas akta parakstīšanas iesniedz Būvvaldē dokumentus Būves pieņemšanai ekspluatācijā.
	9. Būvniekam ne vēlāk kā **5 (*piecu*)** darba dienu laikā pēc Pasūtītāja Būves pieņemšanas ekspluatācijā akta kopijas nosūtīšanas uz Līguma 26.1.1.punktā norādīto e-pastu, jānodod Būvobjektu Pasūtītājam ar Būvobjekta pieņemšanas - nodošanas aktu, kam jāpievieno Līguma 11.5.punktā noteikto Līguma rezultātā veiktā Darba garantijas apliecinoša dokumenta oriģinālu un jāuzstāda Būvobjektā 1 (*viena*) informatīvā plāksne un jānoņem pagaidu informatīvais stends saskaņā ar Līguma 12.1.3.punktu.
	10. Būvniekam laikus jāinformē Pasūtītājs par jebkuriem apstākļiem, kas var kavēt Darba izpildes termiņu.
	11. Pasūtītājs ir tiesīgs apturēt Darba izpildi uz laiku, par to vismaz 2 (*divas*) nedēļas iepriekš rakstiski informējot Būvnieku, veicot savstarpējos norēķinus un norādot laiku vai nosacījumus, kuriem jāiestājas, lai Līguma izpilde tiktu atsākta.
	12. Ja Pasūtītājs aptur Darba izpildi uz laiku, saskaņā ar Līgumu, pārtraukumu neieskaita noteiktajā Darba izpildes termiņā, proporcionāli pagarinot Darbu izpildes termiņu.
2. **LĪGUMA SUMMA**
	1. Līguma summa ir **EUR 1 071 590,50 (*viens miljons septiņdesmit viens tūkstotis pieci simti deviņdesmit euro 50 centu*)** un PVN 21% EUR 225 034,01 (*divi simti divdesmit pieci tūkstoši trīsdesmit četri euro 01 cents*), kopā EUR 1 296 624,51(*viens miljons divi simti deviņdesmit seši tukstoši seši simti divdesmit četri euro 51 cents*).
	2. Pamatojoties uz Pievienotās vērtības nodokļa likuma 142.pantu “Īpašs nodokļa piemērošanas režīms būvniecības pakalpojumiem”, PVN apmaksu būvdarbiem veic Pasūtītājs (*būvniecības pakalpojumu saņēmējs*).
	3. Vienīgi Būvnieks uzņemas visu risku, kas saistīts ar iespējamo būvizmaksu sadārdzinājumu Darba veikšanas gaitā, un tas nekādā veidā nevar ietekmēt Līguma summu.
3. **NORĒĶINU KĀRTĪBA**
	1. Visi norēķini tiek veikti bezskaidras naudas norēķinu veidā *euro*.
	2. Pasūtītājs maksā Būvniekam avansu 20% (*divdesmit procentu*) apmērā, ja 30 (*trīsdesmit*) dienu laikā pēc Līguma noslēgšanas tiek iesniegts rēķins un 11.4.punktā minētā avansa garantija. Rēķins tiek apmaksāts 30 (*trīsdesmit*) dienu laikā no minētā dokumenta saņemšanas dienas.
	3. Izmaksātais avanss tiek dzēsts proporcionāli katrā starpmaksājumā. Iepriekšējā maksājumā pirms gala maksājuma jādzēš viss atlikušais nedzēstais avanss.
	4. Ikmēneša maksājumi tiek veikti 30 (*trīsdesmit*) dienu laikā pēc abpusējas ikmēneša Izpildīto darbu nodošanas – pieņemšanas akta (*Forma 2*) parakstīšanas un atbilstoša rēķina saņemšanas dienas.
	5. Pasūtītājs apmaksu veic atbilstoši padarītajam Darbu apjomam un nosolītajām vienību cenām.
	6. Pasūtītājs veic tikai tādu Darbu apmaksu, kas veikti atbilstošā kvalitātē saskaņā ar Projekta dokumentāciju, Latvijas Republikā spēkā esošajiem normatīvajiem aktiem un pamatoti ar Pasūtītāja parakstītiem ikmēneša Izpildīto darbu nodošanas – pieņemšanas aktiem (*Forma 2*).
	7. Kopā ar ikmēneša rēķiniem jāiesniedz Izpildīto darbu nodošanas - pieņemšanas akti (*Forma 2*) 3 (*trīs*) eksemplāros. Šos aktus Būvnieks iesniedz Pasūtītājam un Būvuzraugam gan rakstiskā formā, gan elektroniski *(\*.xls vai \*.xlsx formātā*).
	8. Kopā ar Izpildīto darbu nodošanas - pieņemšanas aktiem (*Forma 2*) jāiesniedz uzmērījuma akti, segto darbu akti, nozīmīgo konstrukciju akti, iebūvēto materiālu deklarācijas, būvdarbu žurnālu kopijas par Izpildīto darbu nodošanas – pieņemšanas aktā (*Forma 2*) minēto termiņu un citus dokumentus pēc Pasūtītāja pieprasījuma. Rasējumos vai citā uzmērīšanas dokumentācijā jābūt tieši saskatāmiem visiem mēriem, kas nepieciešami Izpildīto darbu nodošanas – pieņemšanas akta (*Forma 2*) un rēķina pārbaudei.
	9. Būvnieks ikmēneša Izpildīto darbu nodošanas – pieņemšanas aktu (*Forma 2*) iesniedz saskaņošanai Būvuzraugam līdz katra mēneša 5.(piektajam) datumam vai nākamajai darba dienai, ja mēneša 5.(*piektais*) datums ir brīvdiena.
	10. Būvnieks ikmēneša Izpildīto darbu nodošanas – pieņemšanas aktu (*Forma 2*), ko ir apstiprinājis Būvuzraugs, iesniedz Pasūtītājam līdz katra mēneša 10.(*desmitajam*) datumam vai nākamajai darba dienai, ja mēneša 10.(*desmitais*) datums ir brīvdiena.
	11. Būvniekam jāizpilda Pasūtītāja prasības attiecībā uz Izpildīto darbu nodošanas – pieņemšanas akta (*Forma 2*) formas izmaiņām.
	12. Ja norēķinam ir nepieciešamas pārbaudes Būvobjektā, tad tās jāveic kopīgi Būvniekam ar Pasūtītāju un Būvuzraugu. Pasūtītāja piedalīšanās veiktā Darbu apjoma noskaidrošanā Būvobjektā nav uzskatāma par Darbu apjomu atzīšanu.
	13. Pasūtītājs veic norēķinus ar Būvnieku par iepriekšējā periodā izpildīto Darba daļu. Norēķini tiek veikti tikai pēc tam, kad Pasūtītājs ir pieņēmis no Būvnieka iepriekšējā periodā izpildīto Darbu daļu ar Izpildīto darbu nodošanas - pieņemšanas aktu (*Forma 2*). Pasūtītājs izskata saņemto ikmēneša Izpildīto darbu nodošanas - pieņemšanas aktu (*Forma 2*) un 15 (*piecpadsmit*) darba dienu laikā to paraksta un atgriež vienu eksemplāru Būvniekam. Ja 15 (*piecpadsmit*) darba dienu laikā pēc ikmēneša Izpildīto darbu nodošanas - pieņemšanas akta (*Forma 2*) iesniegšanas Pasūtītājam tas netiek parakstīts vai netiek sniegts pamatots atteikums par veiktās Darbu daļas pieņemšanu, veiktie darbi tiek uzskatīti par pieņemtiem. Ja Darbu kvalitāte uz nodošanas brīdi neatbilst Līguma prasībām, tad Pasūtītājs ir tiesīgs neparakstīt ikmēneša Izpildīto darbu nodošanas - pieņemšanas aktu (*Forma 2*), bet 15 (*piecpadsmit*) darba dienu laikā rakstiski pamatot savus iebildumus un tos nosūtot uz Līguma 26.2.1.punktā norādīto e-pastu un saskaņot termiņu, kurā Būvniekam ir jānovērš pieļautās kļūdas un neprecizitātes.
	14. Attiecīgās Darbu daļas pieņemšana ar Izpildīto darbu nodošanas - pieņemšanas aktu (*Forma 2*) ir pamats norēķinu veikšanai un nekādā gadījumā neatbrīvo Būvnieku no atbildības novērst vēlāk konstatētos un atklājušos trūkumus un Defektus.
	15. Maksājumi par izpildītajiem Darbiem notiek līdz samaksa par izpildītajiem Darbiem sasniedz 80% (*astoņdesmit procentus*) no Līguma summas, ieskaitot avansu.
	16. Pēc Būves pieņemšanas ekspluatācijā, Būvobjekta pieņemšanas - nodošanas akta parakstīšanas, 11.5.punktā minētā dokumenta un atbilstoša rēķina iesniegšanas Pasūtītājam, Pasūtītājs 18 (*astoņpadsmit*) darba dienu laikā veic gala maksājumu.
4. **RĒĶINI UN IZPILDĪTO DARBU NODOŠANAS – PIEŅEMŠANAS AKTS (*FORMA 2*)**
	1. Visiem rēķiniem jābūt adresētiem Pasūtītājam.
		1. Uz visiem rēķiniem ir jāuzrāda:
		2. Pasūtītāja nosaukums: „**Liepājas pilsētas pašvaldības iestāde** “Liepājas pilsētas Izglītības pārvalde”;
		3. teksts: Darbības programmas “Izaugsme un nodarbinātība” 8.1.2.specifiskā atbalsta mērķa “Uzlabot vispārējās izglītības iestāžu mācību vidi” projekta “Liepājas vispārizglītojošo skolu modernizācija” ietvaros;
		4. šī Līguma numurs un Projekta vienošanās Nr. (Starp pašvaldību un Centrālo finanšu un līguma aģentūru).
		5. rekvizīti atbilstoši Pievienotās vērtības nodokļa likuma 125.panta prasībām;
		6. vai tas ir avansa, ikmēneša vai gala rēķins;
		7. Izpildīto darbu nodošanas - pieņemšanas akta (*Forma 2*) numurs un datums, par kuru tiek izrakstīts rēķins.
	2. Katrā Izpildītā darba nodošanas – pieņemšanas aktā (*Forma 2*) ir jāuzrāda:
		1. atskaites periods;
		2. Pasūtītāja nosaukums: **Liepājas pilsētas pašvaldības iestāde** “Liepājas pilsētas Izglītības pārvalde”;
		3. teksts: Darbības programmas “Izaugsme un nodarbinātība” 8.1.2.specifiskā atbalsta mērķa “Uzlabot vispārējās izglītības iestāžu mācību vidi” projekta “Liepājas vispārizglītojošo skolu modernizācija” ietvaros;
		4. šī Līguma numurs un Projekta vienošanās Nr. (Starp pašvaldību un Centrālo finanšu un līguma aģentūru).
		5. Darba apjoms un vērtība (*atšifrēti daudzumu aprēķini*) par atskaites periodu, pamatojoties uz Projekta dokumentācijas rasējumiem, darbu apjomiem un/vai kopīgām pārbaudēm.
5. **IZMAIŅAS DARBU DAUDZUMOS**
	1. Šis ir vienības cenu līgums, un Darba daudzumu sarakstā dotie darba daudzumi ir aptuveni un var atšķirties no uzmērītajiem daudzumiem, veicot Projekta dokumentācijā paredzētos darbus.
	2. Faktiskajiem Darba daudzumiem jābūt saskaņotiem ar Pasūtītāju, Būvuzraugu un Autoruzraugu, kā arī uzmērītiem Būvobjektā Līgumā un normatīvajos aktos noteiktajā kārtībā.
	3. Pasūtītājs var veikt Darba daudzumu samazināšanu atbilstoši faktiski nepieciešamo Darba daudzumiem saskaņā ar uzmērījumiem, kā arī izslēdzot atsevišķus darbu veidus vai neizbūvējot iekārtas u.c., ja tas konstatē, ka tās nav nepieciešamas, lai sasniegtu Projekta dokumentācijā minēto galarezultātu un lai nodrošinātu Būves normālu funkcionēšanu. Darba daudzumu samazināšana noformējama rakstiski, tai jābūt saskaņotai ar Būvuzraugu un Autoruzraugu, kā arī par to jāinformē Būvnieks.
	4. Pasūtītājs ir tiesīgs veikt izmaiņas Darba daudzumos Līguma darbības laikā, lai Līguma ietvaros veiktu darbus, kas nav minēti Projekta dokumentācijā, bet ir uzskatāmi par nepieciešamiem, lai sasniegtu Projekta dokumentācijā minēto galarezultātu un lai nodrošinātu Būves normālu funkcionēšanu, atbilstoši tiem mērķiem, kuriem Būve paredzēta, ievērojot arī tās prasības, kas Būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās Būves funkcionālo nozīmi.
	5. Izmaiņas Darba daudzumos Pasūtītājs var veikt pēc savas iniciatīvas, kā arī pēc Būvnieka rakstiska pieprasījuma. Izmaiņas jāsaskaņo ar Būvuzraugu un Autoruzraugu, kā arī par to savlaicīgi jāinformē Būvnieks.
	6. Vienību cenu noteikšana darbu daudzumu izmaiņu gadījumā:
		1. Būvnieka piedāvājumā norādītās izmaksas, t.sk. vienību cenas, virsizdevumi un peļņas procenti ir spēkā visu Līguma darbības periodu;
		2. ja izmainītos Darbu daudzumos ir iekļauti Līguma tāmei ekvivalenti darbu veidi vai materiāli, tad šiem izmaiņu darbiem un materiāliem tiek piemēroti Līguma tāmes vienību izcenojumi;
		3. ja ieslēdzamie darbi ietver pozīcijas, kas nav minētas Darba daudzumos un nav pielīdzināmas kādam Līguma tāmes darba veidam, tad izmaksas nosaka atbilstoši esošai tirgus situācijai, piemērojot Līguma tāmē paredzētās pieskaitāmās izmaksas. Pasūtītāja pārstāvis (*Projekta vadītājs, Būvuzraugs un/vai Autoruzraugs*) sagatavo vismaz 2 (*divu*) ražotāju/piegādātāju piedāvājumus konkrētajai pozīcijai un izvērtē Būvnieka iesniegtās attiecīgās pozīcijas izmaksu atbilstību esošai tirgus situācijai. Par pielietojamām tirgus vienības cenām vienojas abas Līguma Puses, ja nepieciešams pieaicinot Latvijas Būvinženieru savienības nozīmētu ekspertu.
	7. Puses rakstiski vienojas par izmaiņām Darba daudzumos, kā arī par izmaiņām Līguma summā, ja tas nepieciešams.
	8. Darba daudzumu samazināšanas gadījumā atbilstoši samazināma Līguma summa. Pusēm vienojoties, samazināmo Līguma summas daļu var izmantot saskaņā ar Līguma nosacījumiem.
	9. Šajā sadaļā atrunāto izmaiņu apjoms nedrīkst pārsniegt Publisko iepirkumu likuma 61.panta piektajā daļā noteikto apjomu.
	10. Iepirkumam iesniegtajā piedāvājumā norādīto materiālu vai iekārtu aizstāšana ar ekvivalentiem materiāliem vai iekārtām ir pieļaujama, iepriekš to saskaņojot ar Pasūtītāju, gadījumos, kad ražotājs ir pārtraucis ražot konkrētos materiālus vai iekārtas un šie materiāli, vai iekārtas nepieciešamajā apjomā tirgū nav pieejami.
6. **SAPULCES**
	1. Pēc vienas Puses pieprasījuma tiek noturētas sapulces, kurās piedalās Būvnieka pārstāvis, Pasūtītāja pārstāvis, Būvuzraugs un Autoruzraugs. Sapulcēs tiek risināti ar Darba izpildi saistītie ikdienas jautājumi.
	2. Būvniekam 3 (*trīs*) darba dienas pirms sapulces elektroniski jānosūta Pasūtītājam, Būvuzraugam un Autoruzraugam risināmie jautājumi un priekšlikumi.
	3. Sapulces vada un protokolē Būvuzraugs. Būvuzraugs 3 (*trīs*) darba dienu laikā elektroniski nosūta sagatavotos protokolus visām klātesošajām personām komentēšanai.
	4. Būvniekam, Pasūtītāja pārstāvim un Autoruzraugam ir pienākums 3 (*trīs*) darba dienu laikā pēc 10.3.punktā minētās sapulces protokola saņemšanas elektroniski nosūtīt Būvuzraugam komentārus, pēc kuru iekļaušanas Būvuzraugs laboto protokolu vēlreiz nosūta visiem sapulces dalībniekiem.
	5. Būvniekam ir pienākums pamatot protokolā izvirzītos jautājumus un priekšlikumus, atsaucoties uz Projekta dokumentāciju, Līgumu un faktisko situāciju dabā.
	6. Protokoli tiek sagatavoti un parakstīti 4 (*četros*) eksemplāros, no kuriem viens glabājas pie Pasūtītāja, viens pie Būvnieka, viens pie Būvuzrauga un viens pie Autoruzrauga. Protokolus paraksta Būvnieka pārstāvis, Pasūtītāja pārstāvis, Būvuzraugs un Autoruzraugs, kas piedalījās sapulcē.
7. **LĪGUMA SAISTĪBU IZPILDES NODROŠINĀJUMI UN APDROŠINĀŠANA**
	1. Visas izmaksas, kas saistītas ar Līguma saistību izpildes nodrošinājumu sniegšanu, sedz Būvnieks par saviem līdzekļiem un jebkurus zaudējumus, kuri pārsniedz apdrošinātāja atlīdzinātos, sedz Būvnieks.
	2. Būvniekam jāveic civiltiesiskās atbildības apdrošināšana saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un Līguma 5.2.punktā noteiktajā termiņā jāiesniedz Pasūtītājam atbilstoša Būvnieka, Atbildīgā būvdarbu vadītāja un būvdarbu vadītāju, kas nav atbildīgie būvdarbu vadītāji:
		1. apdrošināšanas polises kopija;
		2. apdrošināšanas sabiedrības izziņu – dokumentu, kas apliecina apdrošināšanas aizsardzības esību attiecībā uz konkrēto Līguma priekšmetu, ja apdrošināšanas līgums noslēgts uz noteiktu termiņu;
		3. civiltiesiskās atbildības apdrošināšana jāuztur spēkā visu Līguma izpildes termiņu;
		4. Būvnieka civiltiesiskās atbildības apdrošināšana jāuztur spēkā arī garantijas periodā, iesniedzot atbilstošus dokumentus Pasūtītājam.
	3. Būvniecības visu risku apdrošināšana:
		1. Būvniekam par saviem līdzekļiem jāveic Būvniecības visu risku apdrošināšana pilnas Līguma summas ar PVN apmērā un Apdrošināšanas gadījumā atlīdzību jāsaņem Būvniekam.
		2. Līguma summas izmaiņu gadījumā Būvniekam ir pienākums grozīt polisē noteikto apdrošināšanas summu gadījumā, ja Līguma summa palielinās par vairāk nekā 10 (*desmit*) procentiem un iesniegt atbilstošu polisi 10 (*desmit*) darba dienu laikā no attiecīgo izmaiņu Līguma summā spēkā stāšanās dienas;
		3. Būvniecības visu risku apdrošināšanai jābūt spēkā līdz Būvobjekta nodošanai Pasūtītājam.
	4. Avansa maksājuma nodrošinājums:
		1. ir avansa maksājuma nodrošinājuma apliecinošs dokumenta oriģināls – kredītiestādes vai tās filiāles garantija vai apdrošināšanas sabiedrības izsniegta polise vai cits dokuments, uz kura pamata Pasūtītājs var vērsties pie kredītiestādes vai apdrošināšanas sabiedrības ar prasību atmaksāt Pasūtītājam avansu, ko Pasūtītājs izmaksājis Būvniekam, ja Būvnieks neizpilda Līguma nosacījumus;
		2. avansa nodrošinājumam jābūt par pilnu avansa maksājuma apmēru un līdz Līguma izpildes termiņa beigām.
	5. Līguma rezultātā veiktā Darba garantijas nodrošinājums:
		1. ir dokumenta oriģināls – kredītiestādes izsniegta garantija vai apdrošināšanas sabiedrības līgums, polise vai cits dokuments, uz kura pamata Pasūtītājs var vērsties pie kredītiestādes vai apdrošināšanas sabiedrības un pēc pirmā pieprasījuma saņemt naudas summu, kas nepieciešama būvniecības darbu Defektu novēršanai, ja Būvnieks atteicies veikt būvniecības darbu Defektu novēršanu.
		2. Līguma rezultātā veikto darbu garantijas nodrošinājumam jābūt par summu ne mazāku kā 5% (*pieci procenti*) apmērā no Līguma summas ar PVN, kas fiksēta uz Būves pieņemšanas ekspluatācijā dienu un jābūt spēkā vismaz 5 (*piecus*) gadus pēc akta par Būves pieņemšanu ekspluatācijā parakstīšanas Būvvaldē.
	6. Ja iesniegto apdrošināšanas polišu termiņš ir īsāks, nekā tas noteikts, Būvniekam ne vēlāk kā 5 (*piecas*) darba dienas pirms katras iesniegtās polises darbības termiņa beigām jāiesniedz Līguma punktā noteiktajām prasībām atbilstošs polises pagarinājums.
8. **BŪVOBJEKTS**

#### Reklāma

* + 1. Reklāma Būvobjektā pieļaujama tikai ar Pasūtītāja rakstisku piekrišanu, ievērojot Liepājas pilsētas Domes 2013.gada 22.augusta saistošos noteikumus Nr.14 "Par reklāmu izvietošanas kārtību Liepājā".
		2. Būvniekam jānodrošina Eiropas Savienības fondu publicitātes un vizuālās identitātes prasību ievērošana atbilstoši „Eiropas Savienības fondu 2014.-2020.gada plānošanas perioda publicitātes vadlīnijas Eiropas Savienības fondu finansējuma saņēmējiem”, atbilstoši vadlīnijas sadaļai “Obligātās publicitātes prasības 4.panta pirmās un otrai daļas nosacījumiem” (*vadlīnijas atrodamas adresē:* [*http://www.esfondi.lv/upload/00-vadlinijas/vadlinijas\_2015/ES\_fondu\_publicitates\_vadlinijas\_2014-2020\_13.07.2015.pdf*](http://www.esfondi.lv/upload/00-vadlinijas/vadlinijas_2015/ES_fondu_publicitates_vadlinijas_2014-2020_13.07.2015.pdf)), izvietojot Būvobjektā.

12.1.3. Būvnieks:

* + - 1. **(*vienas*)** darba dienas laikā pēc Būvobjekta nodošanas – pieņemšanas akta parakstīšanas dienas Būvobjektā uzstāda 1 (*vienu*) lielformāta pagaidu informatīvo stendu. Informatīvā stenda uzstādīšanas vieta jāsaskaņo ar Pasūtītāju. Būvnieks nodrošina, ka pagaidu informatīvais stends Būvobjektā atrodas visu būvniecības laiku;
			2. **5** **(*piecu*)** darba dienu laikā pēc Būves pieņemšanas ekspluatācijā, uzstāda Būvobjektā 1 (*vienu*) pastāvīgo informatīvo plāksni (*vadlīniju punkts Nr. 4.2.4.*) un noņem lielformāta pagaidu informatīvo stendu. Pastāvīgās Informatīvās plāksnes informatīvais saturs un uzstādīšanas vieta jāsaskaņo ar Pasūtītāju.
		1. Pagaidu informatīvā stenda un plāksnes maketi un materiāls pirms izgatavošanas jāsaskaņo ar Pasūtītāju.

#### Būvobjekta komunikācijas

* + 1. Visu pasākumu veikšana būvniecības nodrošināšanai gruntsgabala robežās ir Būvnieka pienākums.
		2. Būvnieks komunikāciju (*tajā skaitā ūdens, kanalizācijas un elektrības*) lietošanu apmaksā patstāvīgi saskaņā ar skaitītāju rādītājiem un saņemtiem rēķiniem.
		3. Būvniekam ir jāpieprasa pieslēgt viņam nepieciešamās komunikācijas un jāpārņem ar to saistītās izmaksas.

#### Būvobjekta drošība un kārtība

* + 1. Visā Darba laikā līdz Būvobjekta nodošanai Pasūtītājam ar Būvobjekta pieņemšanas – nodošanas aktu, Būvniekam jāuzņemas visi normatīvajos aktos paredzētie Darba drošības, aizsardzības un kārtības pasākumi Būvobjektā, tajā skaitā laikā, kad būvdarbi netiek veikti.
		2. Visā Darba laikā līdz Būvobjekta nodošanai Pasūtītājam ar Būvobjekta pieņemšanas – nodošanas aktu Būvniekam jānodrošina Būvobjektā darba aizsardzības koordinators atbilstoši Ministru kabineta 2003.gada 25.februāra noteikumiem Nr.92 “Darba aizsardzības prasības, veicot būvdarbus”.
		3. Būvnieks ir atbildīgs par celtniecības namiņu, materiālu, darba iekārtu, darba drēbju u.c., iekārtojuma vērtībām, piegādēm un būvdarbiem Būvobjektā, arī laikā, kad būvdarbi netiek veikti. Nosacījums ir spēkā arī tad, ja Būvnieks ir nolīdzis īpašu apsardzes dienestu.
		4. Būvniekam, veicot būvdarbus, ir jāveic visi iespējamie pasākumi trokšņu, putekļu, netīrumu utt. samazināšanai, izmantojot piemērotas ierīces, putekļu nosūcējus, aizsargplēvju vairogus, nosegmateriālus u.c.
		5. Ja, veicot zemes darbus, tiek atrasta cilvēka veselībai un dzīvībai bīstama lieta vai viela, tad Būvniekam nekavējoši jāveic attiecīgie drošības pasākumi. Tālākie pasākumi, iepriekš saskaņojot ar Pasūtītāju, Būvniekam jāveic pašam, vai jāuztic veikt kādai citai kompetentai personai. Izmaksas sedz Pasūtītājs.
		6. Būvniekam ir nekavējoties jāinformē Pasūtītājs par jebkuru nelaimes gadījumu Būvobjektā vai ar to saistītā vietā, kur Būvnieks veic būvdarbus.
		7. Jebkura materiāla (*kravas*) pārvietošana Būvniekam jāveic ar piemērotiem transporta līdzekļiem, kas nodrošina kravas neizbārstīšanos.
		8. Būvniekam jāseko, lai viņa transports ārpus Būvobjekta atbilstu visiem spēkā esošajiem normatīvajiem aktiem, slodžu un apjomu ierobežojumiem. Būvniekam nekavējoties jānotīra visi nobirumi, kas radušies uz ielām, Būvobjektā vai ārpus tā.
		9. Būvnieks atbild par visiem zaudējumiem, kas radušies Būvniekam, Pasūtītājam un jebkurām trešajām personām darba drošības normatīvo aktu neievērošanas gadījumā.

#### Būvnieka pienākumi Būvobjektā

* + 1. Būvnieks norīko līdz Darba beigām Būvnieka pārstāvi – sertificētu Atbildīgo būvdarbu vadītāju, kas norādīts Līguma 26.2.1.punktā un Atbildīgā būvdarbu vadītāja Asistentu, kas norādīts Līguma 26.2.2.punktā.
		2. Būvnieka rīcībā ir jābūt visiem nepieciešamajiem sertificētajiem speciālistiem, un Būvniekam jābūt reģistrētam Latvijas Republikas Būvkomersantu reģistrā.
		3. Būvnieka piesaistītajiem sertificētajiem speciālistiem ir jābūt pieejamiem Līguma izpildē. Atbildīgo būvdarbu vadītāju un citus būvdarbu vadītājus var nomainīt tikai ar Pasūtītāja rakstisku piekrišanu, ievērojot Līguma 17.sadaļā noteikto.
		4. Būvniekam jānodrošina Atbildīgā būvdarbu vadītāja vai viņa Asistenta atrašanos Būvobjektā visā Darba izpildes laikā (arī ārpus normālā darba laika un brīvdienās), nodrošinot nepārtrauktu būvniecības procesa uzraudzību.
		5. Būvniekam jānodrošina specializētās jomas sertificētā būvdarbu vadītāja atrašanos Būvobjektā visā Darba izpildes laikā, kad norit specializētie būvdarbi (*arī ārpus normālā darba laika un brīvdienās*).
		6. Būvniekam ir jādod iespējas Pasūtītājam vai Būvuzraugam Darba izpildes laikā veikt izpildītā Darba vai tā daļu kontrolpārbaudes.
		7. Būvniekam pastāvīgi jāatbrīvo Būvobjekts no būvatkritumiem. Būvnieka rīcībā nodotie darba laukumi un piebraucamie ceļi, būves, pabeidzot Būvdarbus, ir jānodod atpakaļ ne sliktākā stāvoklī, kādi tie bija pirms būvdarbu uzsākšanas. Pirms Darba uzsākšanas jāveic iepriekšminēto telpu un teritoriju fotofiksācija. Koki un pārējie augi Būvobjektā jāsargā no bojājumiem.
		8. Būvniekam jāveic radušos atkritumu utilizācija normatīvajos aktos noteiktajā kārtībā, ievērojot vides aizsardzības prasībām atbilstošus atkritumu apsaimniekošanas principus.
		9. Nododot Būvi Pasūtītājam ar Darba nodošanas aktu, Būvniekam ir jānodrošina, ka Būvobjekts ir pilnībā attīrīts no būvdarbu atkritumiem un neizmantotiem materiāliem.
		10. Visas izmaksas par telpām, kas izīrētas uz laiku, un svešu zemesgabalu izmantošanas atļaujām, satiksmes regulēšanu u.c. pasākumiem, jāsedz Būvniekam.
		11. Būvniekam būvdarbu laikā jānodrošina īpašniekiem un operatīvajam transportam piekļūšanu piegulošajiem zemesgabaliem.
		12. Būvniekam ir pienākums savlaicīgi, bet ne vēlāk kā 5 (*piecas*) dienas iepriekš informēt trešās personas par tādu būvdarbu veikšanu, kuru laikā ir iespējami traucējumi saimnieciskai darbībai un piekļuve īpašumiem.

#### Darba vadība un uzraudzība

* + 1. Pasūtītājs būvuzraudzībai Būvobjektā nodrošina Būvuzraugu.
		2. Darbs jāveic saskaņā ar Pasūtītāja un Būvuzrauga saskaņotu Darbu veikšanas projektu, ko saskaņojis Pasūtītājs.
		3. Pasūtītājs Darba izpildes pārraudzībai ieceļ pārstāvi, kas norādīts Līguma 26.1.1.punktā. Pasūtītāja pārstāvis sniedz norādījumus visās darbības jomās, kas saistītas ar Līgumā noteiktā Darba izpildīšanu.
		4. Gan Pasūtītājs, gan Būvuzraugs ir tiesīgs pārbaudīt Darba apjomu izpildi un kvalitāti. Šādas pārbaudes nemazina Līgumā paredzēto Būvnieka atbildību.
		5. Ja meteoroloģisku apstākļu dēļ atsevišķu vai visu būvdarbu veikšana tehnoloģiski nav iespējama, tad Pasūtītājam ir tiesības noteikt tehnoloģisko pārtraukumu atsevišķu vai visu būvdarbu veikšanai. Par tehnoloģisko pārtraukuma noteikšanu tiek sastādīts akts, kurā norāda tehnoloģiskā pārtraukuma apjomu un apstākļus, kādiem jāiestājas, lai darbi varētu tikt atsākti. Tehnoloģisko pārtraukumu neieskaita noteiktajā Darbu izpildes termiņā, proporcionāli pagarinot Darbu izpildes termiņu.
1. **PRECES UN MATERIĀLI**
	1. Visām precēm un materiāliem, kas tiks pielietoti Darba izpildē, jābūt jauniem un nelietotiem, kā arī jāatbilst normatīvajos aktos un Projekta dokumentācijā noteiktajām prasībām.
	2. Būvdarbu izpildes gaitā Pasūtītāja pārstāvis nosaka, kuri no atgūtajiem materiāliem ir saglabājami un sapulcē informē par to Būvnieku. Pēc Pasūtītāja pārstāvja pieprasījuma saglabājamos materiālus Būvnieks nogādā uz norādīto vietu Liepājas pilsētas robežās.
	3. Pasūtītājam nevajadzīgos atgūtos materiālus Būvnieks nogādā uz savu atbērtni vai veic to utilizāciju, par kuru izmaksas sedz Būvnieks.
2. **DARBU VEIKŠANAS PROJEKTS**
	1. Darbu veikšanas projekts iesniedzams papīra formātā un \*.doc vai \*.docx formātā elektroniski nosūtot uz Līguma 26.1.1.punktā norādīto e-pastu.
	2. Darbu veikšanas projektā ietverama šāda papildus informācija:
		1. Darbu izpildes kalendārais grafiks (*pa nedēļām*), formu un iekļaujamo informāciju pirms tam saskaņojot ar Pasūtītāja pārstāvi;
		2. naudas plūsmas grafiks (*pa mēnešiem*), formu un iekļaujamo informāciju pirms tam saskaņojot ar Pasūtītāja pārstāvi;
		3. Būvniekam jāapraksta, kā atbilstoši Liepājas pilsētas domes 2012.gada 20.decembra saistošajiem noteikumiem Nr.34 “Par teritorijas kopšanu un būvju uzturēšanu” noteiktajām prasībām, tiks veikta teritorijas uzkopšana.
	3. Pasūtītājs ir tiesīgs noteikt citu Darbu veikšanas projektā ietveramās informācijas apjomu, par to savlaicīgi informējot Būvnieku.
3. **ZIŅOJUMS**
	1. Būvniekam pēc Pasūtītāja pieprasījuma 3 (*trīs*) darba dienu laikā jāiesniedz rakstisks ziņojums (*turpmāk tekstā – Ziņojums*) par Darba gaitu Būvobjektā.
	2. Ziņojumā jāietver:
		1. informācija par esošo situāciju Būvobjektā, tuvākajā laikā plānoto un iepriekš veikto Darbu izpildi;
		2. informācija par iespējamajām izmaiņām ieteicamās korekcijas, kas nepieciešamas, lai izlabotu vai samazinātu esošās vai potenciālās problēmas un iespējamos Darba procesa kavējumus un izmaksas;
		3. informācija par iespējamajām izmaiņām Darbu veikšanas projektā;
		4. aktualizēts Darba izpildes kalendārais grafiks un naudas plūsmas grafiks, kurā parādās būvdarbu izpildes apjomi uz iesniegšanas dienu, kā arī jānorāda veicamie pasākumi, lai Darbu paveiktu laikā.
	3. Ziņojumu paraksta Būvnieka pārstāvis un iesniedz Pasūtītājam.
	4. Pasūtītājs var noteikt citu Ziņojumā iekļaujamo informāciju, par to savlaicīgi informējot Būvnieku.
4. **DARBA IZPILDES DOKUMENTĀCIJA**
	1. Būvniekam atbilstoši Latvijas Republikas normatīvajiem aktiem sistemātiski jāaizpilda būvdarbu žurnāls latviešu valodā. Tajā jābūt ietvertiem visiem datiem, kas ir nozīmīgi Darba izpildē un norēķinos.
	2. Ja nepieciešams vai pēc Pasūtītāja pieprasījuma, Būvnieks izstrādā izvērstus Projekta dokumentācijas risinājumus (*mezglu, detaļu risinājumi*), izvēloties izmaksu efektīvāko risinājumu, saskaņo tos ar Autoruzraugu, Būvuzraugu un iesniedz apstiprināšanai Pasūtītājam.
	3. Ja nepieciešams veikt izmaiņas Darba daudzumos, Būvniekam 3 (trīs) darba dienu laikā pēc Pasūtītāja pārstāvja pieprasījuma jāiesniedz apsekošanas akti ar fotogrāfijām norādot problēmas izklāstu, riskus un atsauci uz atrašanās vietu Būvobjektā, piedāvājot izmaksu efektīvāko risinājumu, apsekošanas formu saskaņojot ar Pasūtītāju.
5. **LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA**
	1. Būvnieks nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un Apakšuzņēmēju nomaiņu un iesaistīt papildu Apakšuzņēmējus Līguma izpildē. Pasūtītājs var prasīt personāla un Apakšuzņēmēja viedokli par nomaiņas iemesliem.
	2. Būvniekam ir pienākums saskaņot ar Pasūtītāju papildu personāla iesaistīšanu līguma izpildē.
	3. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
	4. Pasūtītājs nepiekrīt piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:
		1. piedāvātais Apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
		2. tiek nomainīts Apakšuzņēmējs, uz kura iespējām Iepirkumā Būvnieks balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Iepirkumā Būvnieks atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta pirmajā vai otrajā daļā (atbilstoši Pasūtītāja norādītajam paziņojumā par līgumu vai Iepirkuma dokumentos) minētajiem pretendentu izslēgšanas gadījumiem;
		3. piedāvātais Apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās Līguma vērtības, atbilst Publisko iepirkumu likuma 42.panta pirmajā vai otrajā daļā (atbilstoši Pasūtītāja norādītajam paziņojumā par līgumu vai Iepirkuma dokumentos) minētajiem pretendentu izslēgšanas gadījumiem;
		4. Apakšuzņēmēja maiņas rezultātā tiktu izdarīti tādi grozījumi Būvnieka piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
	5. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
	6. Pārbaudot jaunā Apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam.
	7. Pasūtītājs pieņem lēmumu atļaut vai atteikt Būvnieka personāla vai Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
	8. Būvniekam jānodrošina, ka Apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.
	9. Darba laikā Pasūtītājam ir tiesības pieprasīt nomainīt Atbildīgo būvdarbu vadītāju, Atbildīgā būvdarbu vadītāja Asistentu un Apakšuzņēmēju gadījumā, ja viņi savus pienākumus veic nekvalitatīvi vai neievēro spēkā esošos normatīvos aktus. Būvnieka pienākums ir nodrošināt Pasūtītāja prasību izpildi par Atbildīgā būvdarba vadītāja, Atbildīgā būvdarba vadītāja Asistenta un Apakšuzņēmēja nomaiņu pēc Pasūtītāja pieprasījuma.
	10. Ja Būvnieks neievēro Līguma 17.sadaļā noteikto iesaistītā personāla un Apakšuzņēmēju nomaiņas kārtību, Pasūtītājs var apturēt Darba izpildi līdz Būvnieks ir novērsis konstatētos pārkāpumus un Līguma 5.5.punktā noteiktais Darba izpildes termiņš netiek pagarināts.
	11. Būvnieks ir atbildīgs pret Pasūtītāju un trešajām personām par visiem zaudējumiem, kuri radušies Būvnieka nodarbināto Apakšuzņēmēju saistību izpildes ietvaros.
6. **KVALITĀTES PĀRBAUDES**
	1. Darba kvalitātes prasības, kas jāievēro Būvniekam, nosaka Līgums, Ministru kabineta noteikumi, Latvijas Valsts standarti, Liepājas pilsētas domes saistošie noteikumi un Projekta dokumentācija.
	2. Visas Līgumā un normatīvajos aktos noteiktās, Būvniekam veicamās, materiālu un Darba kvalitātes pārbaudes, jāveic Būvniekam uz sava rēķina.
	3. Pēc Pasūtītāja pieprasījuma Būvniekam jāveic materiālu un Darba kvalitātes papildu pārbaudes.
	4. Ja materiālu vai Darba kvalitātes pārbaudes laikā tiek atklāts Defekts vai neatbilstība, tad Būvnieks Pasūtītāja noteiktajā termiņā, uz sava rēķina un ar saviem materiāliem novērš Defektu. Defektu novēršana nevar būt par pamatu Līguma Darba izpildes termiņa pagarināšanai.
	5. Materiālu laboratoriskās pārbaudes veicamas attiecīgo būvmateriālu testēšanai akreditētās laboratorijās.
7. **DARBA NODOŠANA UN PIEŅEMŠANA**
	1. Būvnieka pienākums ir sagatavot Būvi pieņemšanai ekspluatācijā un iesniegt nepieciešamos dokumentus saskaņā ar Līguma 5.6.punktu, lai Būvi nodotu ekspluatācijā.
	2. Pēc būvdarbu pabeigšanas, Būvnieks iesniedz Pasūtītājam parakstīšanai Darba nodošanas aktu. Pasūtītājs neparaksta Darba nodošanas aktu, ja tiek konstatētas neatbilstības. Konstatētās neatbilstības Būvniekam jānovērš un atkārtoti jāiesniedz Pasūtītājam parakstīšanai Darba nodošanas akts. Konstatēto neatbilstību novēršana nevar būt par pamatu Darba izpildes termiņa pagarināšanai.
	3. Būvnieka pienākums ir iegūt visus nepieciešamos atzinumus Būves pieņemšanai ekspluatācijā atbilstoši Projekta dokumentācijai un iesniegt tos Pasūtītājam. Būvniekam jāsedz visi izdevumi, kas saistīti ar Būves nodošanu ekspluatācijā, tajā skaitā ar izpilddokumentācijas sagatavošanu, uzmērīšanu u.c. saistītie izdevumi.
	4. Pasūtītājs Darbu nepieņem un neparaksta Būvobjekta pieņemšanas - nodošanas aktu, ja Darbs ir nepilnīgi pabeigts vai atklāts Defekts vai neatbilstība. Pasūtītājs rakstiski pamato savus iebildumus un tos nosūta uz Līguma 26.2.1.punktā norādīto e-pastu, nosakot termiņu, kurā Būvniekam ir jānovērš pieļautās kļūdas un neprecizitātes.
	5. Ja Darba pieņemšana nenotiek Līguma 19.4.punktā minēto iemeslu dēļ, tad Būvniekam pēc nepilnīgi pabeigta Darba pabeigšanas vai Defekta vai neatbilstību novēršanas vēlreiz rakstiski ir jāpaziņo par Darba pabeigšanu Pasūtītājam un jāiesniedz Būvobjekta pieņemšanas – nodošanas akts. Darba pieņemšana neatbrīvo Būvnieku no pienākuma novērst konstatētos Defektus vai neatbilstības, kā arī vēlāk konstatētos Defektus vai neatbilstības.
	6. Būvnieks nodrošina veiktā Darba uzturēšanu un saglabāšanu līdz brīdim, kad Būvnieks ir nodevis atpakaļ Būvobjektu Pasūtītājam ar Būvobjekta pieņemšanas – nodošanas aktu.
	7. Darbs par pilnībā pabeigtu un pieņemtu uzskatāms, kad Būve ir pieņemta ekspluatācijā, un Būvnieks nodevis Būvobjektu Pasūtītājam ar Būvobjekta pieņemšanas – nodošanas aktu.
8. **GARANTIJAS UN DEFEKTI**
	1. Būvnieks garantē veiktā Darba, materiālu un iekārtu kvalitāti 5 (*piecus*) gadus pēc akta par Būves pieņemšanu ekspluatācijā parakstīšanas Būvvaldē un novērš garantijas laikā radušos Defektus.
	2. Būvniekam 20.1.punktā minētajā termiņā bez papildu samaksas jānodrošina garantijas apkalpošana un remonti jebkurām ierīcēm, iekārtām, kas Līguma ietvaros ir uzstādītas Būvē un kurām saskaņā ar to ražotāja vai piegādātāja noteikumiem nepieciešama apkalpošana kādā noteiktā apjomā garantijas saglabāšanai, piemēram, apsekošana, pārbaudes, mērījumi vai tml.
	3. Gadījumos, kad ražotājs ierīcēm un iekārtām dod īsāku garantijas termiņu, Būvniekam pret Pasūtītāju jānodrošina 20.1.punktā minētais pilnais garantijas termiņš.
	4. Būvnieks Līguma izpildes gaitā un Līgumā noteiktā garantijas laikā atbild par savu piesaistīto Apakšuzņēmēju veikto Darbu, kā arī par viņu pieļautām kļūdām.
	5. Ja Darba izpildes laikā vai garantijas laikā tiek konstatēti Defekti, tad Būvniekam bez maksas tie jānovērš Pasūtītāja noteiktajā termiņā. Nosakot konstatēto Defektu novēršanas termiņu, Pasūtītājs ņem vērā tehnoloģiski pareizai darbu veikšanai nepieciešamo laiku.
	6. Iekārtu un ierīču bojājumu gadījumā Darba izpildes laikā Defektu novēršanas darbi jāuzsāk 24 (*divdesmit četru*) stundu laikā no Pasūtītāja vai tā pārstāvja paziņojuma nosūtīšanas brīža Būvniekam uz Līguma 20.8.2.punktā norādīto e-pasta adresi. Defekti jānovērš Pasūtītāja noteiktajā termiņā. Nosakot konstatēto Defektu novēršanas termiņu, Pasūtītājs ņem vērā tehnoloģiski pareizai darbu veikšanai nepieciešamo laiku.
	7. Pasūtītājs var noteikt citu garantijas termiņā konstatēto Defektu novēršanas uzsākšanas laiku.
	8. Būvnieka tālrunis un e-pasts Defektu paziņojumu pieņemšanai:
		1. tālrunis: 63425452;
		2. e-pasta adrese:uptk@uptk.lv.
	9. Ja Būvnieks atsakās veikt Defektu novēršanu garantijas laikā, tad Pasūtītājam ir tiesības vērsties pie kredītiestādes vai apdrošināšanas sabiedrības, kas izdevusi Līguma 11.5.punktā noteikto nodrošinājumu, ar prasību izmaksāt Pasūtītājam naudas summu, kas nepieciešama Defektu novēršanai, kā arī tiesā.
	10. Ja Puses nevar vienoties par Defekta esamību, tad tiek pieaicināts Latvijas Būvinženieru savienības nozīmēts eksperts. Eksperta pakalpojumus apmaksā tā Puse, kurai eksperta lēmums bijis nelabvēlīgs.
9. **LĪGUMSODI**
	1. Ja Būvnieks ir pārsniedzis Līguma 5.5.punktā noteikto Darba izpildes termiņu, Būvnieks maksā Pasūtītājam līgumsodu 0,01% (*nulle komats nulle viena procenta*) apmērā no Līguma summas par katru nokavētu dienu, bet kopumā ne vairāk kā 10% (*desmit procenti*) no Līguma summas. Turpmākie norēķini notiek pēc Līgumsoda samaksas.
	2. Ja Būvnieks neiesniedz Pasūtītājam Ziņojumu atbilstoši Līguma 15.sadaļā minētajām prasībām, tad Būvnieks maksā Pasūtītājam līgumsodu EUR 1000,00 (*viens tūkstotis euro un 00 centi*) apmērā par katru gadījumu. Turpmākie norēķini notiek pēc Līgumsoda samaksas.
	3. Būvnieks par Līguma 5.2, 5.3., 5.4., 5.9., punktos minēto termiņu kavējumu maksā Pasūtītājam līgumsodu 0,01% (*nulle komats nulle viena procenta*) apmērā no Līguma summas par katru nokavētu dienu, bet kopsummā ne vairāk kā 10% (*desmit procenti*) procenti no Līguma summas. Turpmākie norēķini notiek pēc Līgumsoda samaksas.
	4. Ja Pasūtītājs konstatē, ka Būvobjektā neatrodas Ministru kabineta 2014.gada 19.augusta noteikumos Nr.500 “Vispārīgie būvnoteikumi” 84.pantā noteiktie Darba veikšanas dokumenti vai tie nav aizpildīti atbilstoši normatīvo aktu prasībām, Pasūtītājs vai Būvuzraugs sastāda aktu, un Būvnieks maksā Pasūtītājam līgumsodu EUR 1000,00 *(viens tūkstotis eiro un 00 centi*) apmērā par katru gadījumu. Turpmākie norēķini notiek pēc Līgumsoda samaksas.
	5. Pasūtītājs par Līgumā paredzēto maksājumu saistību kavējumu maksā Būvniekam līgumsodu 0,01% (*nulle komats nulle viena procenta*) apmērā no laikā nesamaksātās summas par katru nokavētu dienu, saskaņā ar iesniegto rēķinu, bet kopsummā ne vairāk kā 10% (*desmit procenti*) no laikā neapmaksātās summas.
	6. Ja Būvniekam jāmaksā līgumsods Pasūtītājam, Pasūtītājs iesniedz rēķinu Būvniekam.
	7. Ja Pasūtītājam jāmaksā līgumsods Būvniekam, Būvnieks iesniedz rēķinu Pasūtītājam.
	8. Pasūtītājs līgumsodu var ieturēt no Būvniekam maksājamās Līguma summas.
	9. Līgumsoda samaksa neatbrīvo Pasūtītāju vai Būvnieku no Līguma turpmākas pildīšanas.
10. **ZAUDĒJUMI, BOJĀJUMI UN BOJĀEJAS RISKS**
	1. Ja Darba izpildes laikā Būvnieka vainas dēļ tiek nodarīti materiāli zaudējumi Pasūtītājam, tad Būvnieks samaksā šos zaudējumus savstarpēju norēķinu veidā 5 (*piecu*) darba dienu laikā, pēc Pasūtītāja rēķina saņemšanas. Strīdus gadījumā tiek pieaicināts Latvijas Būvinženieru savienības nozīmēts eksperts. Eksperta pakalpojumus apmaksā tā Puse, kurai eksperta lēmums bijis nelabvēlīgs.
	2. Ja trešā persona nodara Būvniekam zaudējumus, Pasūtītājs par to nav atbildīgs. Būvnieka prasības pret zaudējumu radītāju netiek ierobežotas.
	3. Būvniekam pirms Darba uzsākšanas ir jāpārliecinās par Būvobjekta un uz tā izbūvēto komunikāciju un konstrukciju tehnisko stāvokli. Būvniekam jāpārliecinās, vai viņš var veikt Darbu, neradot bojājumus komunikācijām un konstrukcijām. Būvniekam ir jāpieņem un jāpārņem iepriekš izbūvētas Būves daļas, iekārtas u.c., ko viņa rīcībā nodod Pasūtītājs. Pēc Būvobjekta pārņemšanas bojājumu un bojāejas risks pāriet Būvnieka ziņā. Iespējamie iebildumi pirms Darba uzsākšanas rakstiski jāpaziņo Pasūtītājam. Vēlākas iebildes netiek ņemtas vērā.
	4. Būvnieks ir atbildīgs par zaudējumiem, kas radušies Būvnieka darbības vai bezdarbības dēļ trešajām pusēm, kā arī apmaksā tos.
11. **LĪGUMA IZBEIGŠANA**
	1. Pasūtītājs ir tiesīgs izbeigt Līgumu ar Būvnieku pēc savas iniciatīvas, nemaksājot Būvniekam līgumsodu, bet brīdinot Būvnieku par Līguma izbeigšanu rakstiski 14 (*četrpadsmit*) dienas iepriekš un veicot savstarpējos norēķinus, šādos gadījumos:
		1. ja Būvnieks kavē Darba izpildes termiņu ilgāk par 20 (*divdesmit*) dienām, vai Darbs netiek veikts ilgāk par 20 (*divdesmit*) dienām;
		2. ja Būvnieks nav veicis paredzēto darbu apjomu apguvi saskaņā ar darbu izpildes kalendāro grafiku vai naudas plūsmas grafiku un tādējādi kavē kalendārā grafika izpildi ilgāk par 20 (*divdesmit*) dienām;
		3. ja pret Būvnieku uzsākts maksātnespējas process vai tā darbība ir izbeigta vai pārtraukta;
		4. ja Būvnieks nav uzsācis Darbu 10 (*desmit*) darba dienu laikā pēc Līguma 5.4.punktā minētā Būvobjekta nodošanas Būvniekam darbu uzsākšanai ar nodošanas – pieņemšanas aktu.
	2. Ja Būvnieks neievēro 5.3.punktā noteikto termiņu, tad Pasūtītājs ir tiesīgs izbeigt Līgumu. Pasūtītājs par šajā punktā minēto Līguma izbeigšanas gadījumu nekavējoties informē Būvnieku.
	3. Pasūtītājs ir tiesīgs izbeigt Līgumu ar Būvnieku pēc savas iniciatīvas, nemaksājot Būvniekam līgumsodu, ja Būvnieks kavē Līguma 5.2.punktā noteikto dokumentu iesniegšanas termiņu vairāk par 10 (*desmit*) dienām. Pasūtītājs par šajā punktā minēto Līguma izbeigšanas gadījumu nekavējoties informē Būvnieku.
	4. Pasūtītājs var Līgumu izbeigt pirms termiņa, ievērojot Publisko iepirkumu likuma 64.panta nosacījumus.
	5. Būvnieks ir tiesīgs izbeigt Līgumu pēc savas iniciatīvas, rakstiski brīdinot Pasūtītāju 14 (*četrpadsmit*) dienas iepriekš, ja Pasūtītājs neizpilda tam noteiktās maksājuma saistības ilgāk nekā 20 (*divdesmit*) dienas.
	6. Līguma izbeigšanas gadījumā Būvnieks nekavējoties pārtrauc Darbu, iesniedz Pasūtītājam Līguma rezultātā veiktā Darba garantijas nodrošinājumu atbilstoši Līguma 11.5.punktam par paveikto Darbu daļu, sakārto Būves vietu atbilstoši Pasūtītāja norādījumiem, kas pamatoti ar nepieciešamību saglabāt uzbūvētās konstrukcijas un nodrošināt ceļu satiksmes drošību līdz būvdarbu turpināšanai, par ko Puses paraksta Darba nodošanas aktu. Būvnieks saņem samaksu par visiem līdz Līguma izbeigšanas brīdim kvalitatīvi paveiktajiem un Pasūtītāja pieņemtajiem darbiem. Norēķini tiek veikti pēc līgumsoda nomaksas, ja tāds tiek piemērots.
	7. Ja Līguma izbeigšanas brīdī Pasūtītāja pieņemtā Darba daļa ir mazāka par saņemto avansu, Būvnieks atmaksā Pasūtītājam starpību par nepaveikto darbu apjomu.
12. **KONFIDENCIALITĀTE**
	1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (*pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību*), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
	2. Pusēm ir tiesības sniegt informāciju saviem Apakšuzņēmējiem, piegādātājiem, darbiniekiem un pārstāvjiem, ja tā ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, Apakšuzņēmēju vai trešo personu puses, kas piedalās Līguma izpildīšanā.
	3. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
	4. Būvnieks drīkst veikt publikācijas par veicamo Darbu tikai ar Pasūtītāja iepriekšēju rakstisku piekrišanu. Ierobežojums neattiecas uz informāciju, kas ir vispārpieejama saskaņā ar spēkā esošajiem normatīvajiem aktiem.
	5. Līguma 24.sadaļā minētajiem noteikumiem nav laika ierobežojuma un uz tiem neattiecas Līguma darbības termiņš.
13. **NEPĀRVARAMA VARA**
	1. Puses nav atbildīgas par līgumsaistību neizpildi vai nepienācīgu izpildi, ja tā radusies nepārvaramas varas rezultātā. Par nepārvaramu varu Puses uzskata dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē Līguma izpildi un kas nav izveidojušies kā Pušu darbības vai bezdarbības tiešas vai netiešas sekas, kurus Puses nav paredzējušas vai nav varējušas paredzēt, kā arī tie apstākļi, pret kuriem Puses nav varējušas nodrošināties, noslēdzot Līgumu.
	2. Ja iestājas nepārvaramas varas apstākļi, Pusēm ir pienākums nekavējoties mutiski informēt Pušu pārstāvjus, kā arī ne vēlāk kā 2 (*divu*) dienu laikā pēc minēto apstākļu konstatēšanas iesniegt rakstveida paziņojumu Pusēm. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda paredzamais termiņš, kad būs iespējams turpināt Līgumā paredzēto pienākumu izpildi.
	3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu otrai Pusei par minēto apstākļu beigšanos.
	4. Nepārvaramas varas apstākļu pārtraukumu neieskaita noteiktajā Darba izpildes termiņā, proporcionāli pagarinot Darba izpildes termiņu.
14. **PĀRSTĀVJI UN KONTAKINFORMĀCIJA**
	1. Pasūtītāja pārstāvis ar Līgumu saistītu jautājumu risināšanā, kā arī attiecībā uz Darba izpildi ir:
		1. Projekta vadītājs
	2. Būvnieka pārstāvis ar Līgumu saistītu jautājumu risināšanā, kā arī attiecībā uz Darba izpildi un pabeigšanu ir:
		1. Atbildīgais būvdarbu vadītājs:
		2. Atbildīgā būvdarbu vadītāja asistents:
		3. Atbildīgā būvdarbu vadītāja asistents:
	3. Puses vienojas, ka Pasūtītājam ir tiesības jebkurā laikā mainīt savu Līgumā norādīto pārstāvi, savukārt Būvniekam ir tiesības jebkurā laikā mainīt savu Līgumā norādīto Atbildīgā būvdarbu vadītāja asistentu.
	4. Būvnieka Atbildīgo būvdarbu vadītāju var nomainīt tikai ar Pasūtītāja rakstisku piekrišanu, ievērojot Līguma 17.sadaļā noteikto. Puses nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
15. **STRĪDI**

Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā ar normatīvajiem aktiem Latvijas Republikas tiesā.

1. **LĪGUMA GROZĪJUMI**
	1. Līgumu var grozīt vienīgi ar Pušu savstarpēju rakstisku vienošanos.
	2. Līgumā ir pieļaujami nebūtiski grozījumi, bet būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma noteikumus par Līguma grozījumiem.
	3. Līgumā noteiktos termiņus var grozīt
		1. ja tiek veiktas izmaiņas darbu daudzumos saskaņā ar Līguma 9.sadaļā noteikto;
		2. Darba vai tā daļas apturēšana no Būvnieka neatkarīgu iemeslu dēļ, tajā skaitā, tāda, ko ietekmē valsts vai inženierkomunikāciju īpašnieku rīcība;
		3. Darba veikšanu ir kavējuši būtiski atšķirīgi apstākļi no Līgumā paredzētajiem, kas nav radušies Būvnieka vainas dēļ;
		4. Darba veikšanu ir kavējuši no ilggadējiem statistiski vidējiem būtiski atšķirīgi nelabvēlīgi klimatiskie apstākļi;
		5. ja tehnoloģiskais pārtraukums noteikts tikai atsevišķiem darbu veidiem un termiņš attiecībā uz konkrētajiem darbu veidiem proporcionāli tiek pagarināts.
	4. Līguma summu var grozīt un izmaiņas darbu daudzumos var izdarīt, ievērojot Līguma 9.sadaļā noteikto.
	5. Ja Darba izpildes gaitā ir nepieciešamas Darba izpildes termiņa izmaiņas, tad Būvnieks iesniedz Pasūtītājam rakstisku pamatojumu Darba izpildes termiņa pagarinājumam, kurā iekļauj kavēšanas iemeslus, pieprasītā termiņa pagarinājuma pamatojumu, izmainītu Darba izpildes kalendāro grafiku, kā arī citu Pasūtītāja pieprasītu informāciju.
2. **NOBEIGUMA NOTEIKUMI**
	1. Pretrunu gadījumā starp Līguma pielikumu dažādajiem noteikumiem vēlāks noteikums atceļ iepriekš pieņemtu, un speciāls noteikums atceļ vispārēju noteikumu.
	2. Termini un virsraksti Līgumā ir domāti vienīgi Līguma satura atspoguļošanai.
	3. Līgums ir sastādīts 2 (*divos*) eksemplāros ar vienādu juridisku spēku, no kuriem katrai Pusei tiek izsniegts viens eksemplārs.
3. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:** | **Izpildītājs:** |
| **Liepājas pilsētas pašvaldības iestāde** | **SIA firma “UPTK”** |
| “Liepājas pilsētas Izglītības pārvalde | Ezermalas iela 3a, Liepāja, LV- 3401 |
| Ūliha iela 36, Liepāja, LV-3401 | Reģistrācijas Nr. 42103006052 |
| Reģistrācijas Nr. 90000063151 |  |
|  |  |

|  |  |
| --- | --- |
| K.Niedre-LathereLiepājas pilsētas Izglītības pārvaldesvadītāja | Z.KirhnersSIA firma “UPTK”direktors |